open-index/open-wikipedia-markdown huggingface dataset:
Sinilakkitanssija

**Sinilakkitanssija** (*Lepidothrix coronata*) on Keski- ja Etelä-Amerikassa tavattava tanssijoihin kuuluva varpuslintu.

## Koko ja ulkonäkö
Sinilakkitanssija on kooltaan 8&ndash;9&nbsp;cm. Koiraan höyhenpuvusta on kaksi erilaista versioita. Keski-Amerikassa, Andien länsipuolella sekä Amazonian alueen pohjois- ja länsiosissa elävien alalajien väritys on kiiltävänmusta lukuun ottamatta kirkkaansinistä päälakea. Etelämpänä koiraat ovat väriltään selästään vihreitä ja päälaeltaan vaaleansinisiä, vatsa niillä on kellertävä. Sinilakkitanssijanaaras on selästään ruohonvihreä ja vatsastaan keltainen. Naaraan kurkku on harmahtava. Nuori sinilakkitanssijakoiras muistuttaa ulkonäöltään naarasta, mutta eroaa sinisen päälaen perusteella.

## Levinneisyys ja elinympäristö
Sinilakkitanssijaa tavataan Keski-Amerikassa Costa Ricassa ja Panamassa. Etelä-Amerikassa lajia tavataan kahdella erillisellä alueella. Andien länsipuolella Kolumbiassa ja Ecuadorissa alueella, joka ulottuu Venezuelasta Amazonian alueen Brasilian, Peruun ja Boliviaan. Linnun elinympäristöä ovat kosteat ja märät metsät. Sinilakkitanssijan elinympäristö sijaitsee yleensä alle 1&nbsp;400 metrin korkeudella merenpinnasta.

## Elintavat
Sinilakkitanssijan pesimäkausi kestää tammikuulta toukokuulle. Koiraat kokoontuvat ryhmiksi ja yrittävät houkutella naaraita nopeilla lennoilla oksilta toisella ja voivat yrittää pudottaa myös muita koiraita oksiltaan. Naaras munii pesään kaksi valkoista tai harmahtavaa ruskeapilkullista munaa.

Sinilakkitanssijan ravinto koostuu marjoista ja hyönteisistä. Ravintonsa se etsii lehvästön joukosta.

## Lähteet
Dmitrij Vaľukevič

**Dmitrij Vaľukevič** (, s. 31. toukokuuta 1981) on Valko-Venäjällä syntynyt, Slovakiaa vuodesta 2005 edustanut kolmiloikkaaja.

Hän karsiutui Wienin sisäratojen EM-kilpailuissa 2002 ja Pariisin MM-kilpailuissa 2003, mutta oli neljäs Budapestin sisäratojen MM-kilpailuissa 2004. Hän karsiutui jälleen Ateenan olympialaisissa 2004, vuoden 2006 Moskovan sisäratojen MM-kilpailuissa ja Göteborgin EM-kilpailuissa sekä Osakan MM-kilpailuissa 2007. Vuonna 2008 hän oli viides Valencian sisäratojen MM-kilpailuissa, mutta karsiutui Pekingin olympialaisissa. Hän oli kahdestoista Berliinin MM-kilpailuissa 2009 ja seitsemäs sekä vuoden 2010 Dohan sisäratojen MM-kilpailuissa että Barcelonan EM-kilpailuissa.

Hänen ennätyksensä on 17,57 m, jonka hän hyppäsi Bydgoszczissa 19. heinäkuuta 2003. Sisäradoilla hän on hypännyt 17,31 m Samarassa 29. tammikuuta 2004. Pituushypyssä hänen ulkoratojen ennätyksensä on 786 cm (Bratislavassa 15. syyskuuta 2005) ja sisäratojen 758 cm (Bratislavassa 20. helmikuuta 2005).

Hänen isänsä on Neuvostoliittoa ja Valko-Venäjää edustanut kolmiloikkaaja Gennadi Valjukevitš, jonka ennätykseksi jäi 17,53 m. Hänen entisen valmentajansa Aleksander Beskrovnyn, jonka vaimo on entinen pituushyppääjä Galina Tšistjakova, kolmiloikkaennätys on sentilleen sama kuin Gennadilla. Hänen nykyinen valmentajansa Vitold Kreer on sen sijaan saavuttanut kaksi olympiapronssia sekä valmentanut aiemmin Gennadia ja Viktor Sanejevia.

## Lähteet
Eheyttäminen

**Eheyttäminen** voi tarkoittaa:
* tiedostojärjestelmän eheyttämistä
* opetuksen eheyttämistä
* seksuaalisuuden eheyttämistä
* yhteiskunnallista eheyttämistä
**Suomen historiassa erityisesti sisällissodan jälkeistä kansallista eheytymistä
Kreeta Salminen

**Kreeta Salminen** (s. 1. huhtikuuta 1984 Helsinki) on suomalainen näyttelijä. Hän on näytellyt niin teatterissa kuin televisiossakin. Hän on valmistunut teatteritaiteen maisteriksi Teatterikorkeakoulusta vuonna 2010. Ennen näyttelijäntyön opintoja hän opiskeli vuoden Teatterikorkeakoulun tanssitaiteen laitoksella.

Salminen on näyttelijä Esko Salmisen ja tanssija Riikka Korppi-Tommolan tytär. Hänen velipuolensa on näyttelijä Kristo Salminen. Salmisen isänpuoleiset isovanhemmat olivat näyttelijät Unto Salminen ja Kyllikki Väre. Salmisen puoliso on näyttelijä Ville Tiihonen ja heillä vuonna 2016 syntynyt tytär.

## Filmografia
### Televisio

### Teatteri
**Tuntematon sotilas*, Ryhmäteatteri (2007) – lotta, sisko
**Elokuu*, Helsingin kaupunginteatteri (2010) – Johanna
**Kasimir ja Karoline*, Turun kaupunginteatteri (2010) – Karoline
**[[Corto Maltesen seikkailut (näytelmä)|Corto Maltesen seikkailut]]*, Q-teatteri (2011) – Venexiana Stevenson, armenialaistyttö, paholaisenpalvoja, italialainen sotilas, tanssiva Dervissi
**[[Ronja Ryövärintytär]]*, Ryhmäteatteri (2011) – Ronja
**Aie*, Suomen Kansallisteatteri (2012–2013) – Minttu
**Metsä*, Helsingin Kaupunginteatteri (2012–2013) – Aksjuska
**Ilon palasia*, revyy, Uusi Iloinen Teatteri (2012) – useita rooleja
**Armi*, Helsingin Kaupunginteatteri (2012) – tytär
**Onneli ja Anneli*, Helsingin Kaupunginteatteri (2013) – Anneli
**Popslut*, Kokoteatteri (2013) – Madonna
**Järki ja tunteet*, Helsingin Kaupunginteatteri (2014) – Elinor
*
**Luulosairas*, Suomen Kansallisteatteri (2015–2018) – Angelique
**Äitikortti*, Suomen Kansallisteatteri (2015) – Marjut
**Song of the Goddess*, 2017
**Nora*, Teatteri Jurkka (2018) – Nora
**Kartta*, Kansallisteatteri (2019) – Taru
**The Betty Show*, Kansallisteatteri (2020)

## Lähteet

## Aiheesta muualla
* 
*
Blake Shepard

**Blake Shepard** (s. 23. heinäkuuta 1984 Houston, Texas, Yhdysvallat) on yhdysvaltalainen ääninäyttelijä ja animaattori. Hän on ääninäytellyt englanniksi dubatuissa animeissa. Pääosin Shepard on työskennellyt ADV Filmsille.

Shepardin ensimmäinen päärooli oli animesarjassa *[[Maburaho]]* vuonna 2005. Hänellä on ollut päärooli myös vuonna 2010 *[[Halo Legends]]* -elokuvan tarinassa "The Babysitter".

## Lähteet
WiseGirls – mafian kaunottaret

**WiseGirls – mafian kaunottaret** (*WiseGirls*) on Mariah Careyn, Mira Sorvinon ja Melora Waltersin tähdittämä elokuva. Elokuvan ensi-ilta oli vuonna 2002.

Elokuvan päähahmo Meg (Mira Sorvino) saa työpaikan tarjoilijana italialaisesta ravintolasta New Yorkissa. Hän ei kuitenkaan tiedä että ravintola on mafian omistuksessa.

## Roolit

## Lähteet
Ahvenanmaan jalkapallojoukkue

**Ahvenanmaan jalkapallojoukkue** on Suomen Palloliiton Ahvenanmaan piirin alaisuudessa toimiva jalkapallojoukkue. Joukkue on osallistunut IGA:n Island Gamesin turnauksiin ollen kisojen mitalitaulukossa yhdentenätoista.

Ahvenanmaa ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin. Edustusoikeus joukkueessa on vain niillä pelaajilla, joilla on Ahvenanmaan kotiseutuoikeus. 

Ålands Fotbollförbund vastaa myös Ahvenanmaan naisten jalkapallojoukkueen toiminnasta.

## Kilpailut
### Saarikisat

## Joukkue

Island Games 2017 -turnauksessa mukana olleet pelaajat:

* 1 Dan Sjöblom
* 2 Conrad Emretsson
* 3 William Rosenberg
* 4 Petter Hemming
* 5 Markus Aaltonen
* 6 Wilhelm Ingves
* 7 Jeremiah Helén
* 8 Andreas Jansson
* 9 Johannes Nordström
* 10 John Blomqvist

* 11 Elias Eriksson
* 12 Frans Erikslund
* 13 André Karring
* 14 Jimmy Sundman
* 15 Thomas Mäkinen
* 16 Fredrik Appel
* 17 Ted Göstas
* 18 Isac Holmström
* Daniel Liewendahl

### Muita pelaajia
*Krille Mattsson

## Lähteet

## Aiheesta muualla
*SPL:n Ahvenanmaan piirin kotisivut
Vastavalistus

**Vastavalistus** tarkoittaa 1700-luvun lopulla ja 1800-luvun alussa muodostuneita vastareaktioita valistukselle.

Valistusaika korosti järkeä, tiedettä, empiiristä tutkimusta, tasa-arvoa, vapautta ja liberalismia, vastavalistus puolestaan antirationalismia, relativismia ja vitalismia. Isaiah Berlin assosioi vastavalistuksen saksalaiseen romantiikkaan.

## Jean-Jacques Rousseau

Arthur M. Melzerin mukaan Jean-Jacques Rousseau teki ensimmäiset merkittävät hyökkäykset valistusta vastaan, uskonnollisin motiivein.

Graeme Garrard on samoilla linjoilla teoksissaan *Rousseau's Counter-Enlightenment* (2003) ja *Counter-Enlightenments* (2006). Hänen mukaansa Ranskan vallankumous on hämärtänyt Rousseaun ja valistusfilosofien eroa. Valistusfilosofit asettivat järjen ja kirjoitetun lain etusijalle ja kyseenalaistivat uskomukset, kun taas Rousseau vetosi vaistoihin ja "hyveen" mielivaltaan.

Useimmat kirjoittajat ovatkin pitäneet Rousseauta vastavalistuksen liikkeellepanevana voimana, mutta Berlin esittelee vähemmän tunnettujen Giambattista Vicon ja Johann Gottfried Herderin valistusvastaisia näkemyksiä sekä sanoo lopulta vastavalistuksen lähteneen kunnolla liikkeelle vasta saksalaisten halusta hyökätä valistusajan universalismia ja ranskalaista kulttuuria vastaan romantiikan keinoin. Liikkeen kummisetänä ja oppimestarina hän piti Johann Georg Hamannia. Rousseauta Berlin piti pikemminkin harhautuneena valistusfilosofina.

## Ranskan vallankumous

Kuningasvaltaa suosineet konservatiivit syyttivät valistusta siitä, että sen ajatusten ansiosta Ranskan suuressa vallankumouksessa kaadettiin kuningasvalta, mikä vallankumouksen valistushenkisen liberaalin alkuvaiheen (1789-92) jälkeen johti terrorikauteen (1793-94), kun äärivasemmistolainen Vuoripuolue (Georges Danton, Maximilien Robespierre, Louis de Saint-Just) tuli valtaan vuosina 1792-93. Vaikka terrorikautta johtanut Robespierre ja Saint-Just olivat nimenomaan Rousseaun seuraajia ja oikeuttivat totalitarisminsa Rousseau-henkisillä ajatuksilla, konservatiivien mielestä ilman valistusta ja vallankumousta myös heidän valtaantuloltaan olisi vältytty.

Tämän konservatiivisen kritiikin vaikutus levisi laajalle, ja moni yhdisti valistuksen ja terrorikauden toisiinsa. Esimerkiksi Joseph de Maistren mukaan vallankumous oli Jumalan rangaistus valistuksen synneistä. Useimmat valistusfilosofit olivat tosin tieteellisen maailmankuvan omaavia deistejä eivätkä ateisteja, vaikka kritisoivatkin voimakkaasti uskontoa ja papistoa, mutta romantikot kammoksuivat tätäkin uskontovastaisuutta.

## Postmodernismi
Garrardin mukaan vastavalistus ei kuitenkaan ollut yhtenäinen aate vaan rykelmä hyökkäyksiä valistusaikaa vastaan, johon hän laskee myös marxilaisuuteen pohjautuvan "kriittisen teorian", feminismin marxilaisimmat haarat ja postmodernismin. Garrardin mukaan valistuksen eri vastustajat vasemmalta äärioikealle kuvaavat valistuksen keskenään ristiriitaisin tavoin.

Richard Wolin (*The Seduction of Unreason*, 2004) katsoo postmodernismin universalisminvastaisuuden periytyvän vastavalistukselta.

## Natsismi
Historioitsija Zeev Sternhellin mukaan natsismi on vastavalistuksen suora perillinen.

## Lähteet
Teenage Mutant Ninja Turtles: The Original Motion Picture Soundtrack

**Teenage Mutant Ninja Turtles: The Original Motion Picture Soundtrack** on vuoden 1990 *[[Teini-ikäiset mutanttininjakilpikonnat (vuoden 1990 elokuva)|Teini-ikäiset mutanttininjakilpikonnat]]* elokuva-albumi. Sen julkaisi SBK Records 16. maaliskuuta 1990. Levyllä kuultiin muun muassa artisteja kuten MC Hammer, Hi Tek Three ja Partners in Kryme.

## Kappaleet
# 
# 
# 
# 
# 
# 
# 
# 
# 
# 

## Lähteet
Jürgen Croy

**Jürgen Croy** (s. 19. lokakuuta 1946 Zwickau) on saksalainen entinen jalkapalloilija.

## Ura
Croy aloitti seurajalkapallon vuonna 1956 BSG Aktivist Karl Marx Zwickaussa, josta hän nousi vuonna 1963 BSG Sachsenring Zwickaun reservijoukkueeseen. Pelattuaan kaksi kautta reservijoukkueessa, Croy nostettiin edustusjoukkueeseen. Vuodesta 1975 lähtien hän toimi joukkueen kapteenina. Croy lopetti ammattilaisuransa kauden 1980–1981 jälkeen. Peliuransa jälkeen Croy toimi Zwickaun päävalmentajana vuosina 1984–1988.

Croy pelasi maansa juniorimaajoukkueiden lisäksi DDR:n maajoukkueessa. Hän voitti olympialaisissa kulta- ja pronssimitalit. Lisäksi Croy oli mukana vuoden 1974 MM-kisoissa. Kaiken kaikkiaan Croy edusti maataan 94 maaottelussa.

## Lähteet
Eriyttäminen

**Eriyttäminen** tarkoittaa opettajan ratkaisuja, joilla tämä pyrkii tukemaan jokaisen ryhmässä olevan oppilaan persoonallista kehitystä.

Eriyttämisen ulkonaiset, koulutukselliset, organisatoriset ja hallinnolliset keinot ovat olleet Suomessa rinnakkaiskoulujärjestelmä, linjajako, eritasoryhmät, tasokurssit, pysyvä erityisopetus, vapaaehtoiset ja valinnaiset aineet, tukiopetus, lisäkurssit sekä luokalle jättäminen.

Eriyttämisen sisäiset, opetukselliset ja pedagogiset keinot ovat olleet opetuksen yksilöllistäminen, korjaavan opetuksen (tukiopetus, erityisopetus) antaminen, lisätehtävät, luokan sisäiset sekakoosteiset ryhmät, oma opinto-ohjelma, sekä erilaiset tavoiteoppimisstrategiat.

## Katso myös

* Opetuksen eheyttäminen
* Didaktiikka

## Lähteet
Glynis Barber

**Glynis Barber** (oik. **Glynis van der Riet**, s. 25. lokakuuta 1955 Etelä-Afrikka) on eteläafrikkalainen näyttelijä, joka tunnetaan muun muassa Harriet Makepeacen roolista *[[Taistelupari]]*-sarjassa. 

Barber on ollut naimisissa vuodesta 1989 vastanäyttelijänsä Michael Brandonin kanssa. Brandon näytteli *Taisteluparin* James Dempseytä. Barberilla ja Brandonilla on 21. lokakuuta 1992 syntynyt poika Alexander.

## Elokuvat/Televisio
**[[EastEnders]]* (2010) – Glenda Mitchell
**[[Kyläsairaala]]* (2009) – Jean McAteer 
**[[New Tricks]]* (2009) – Cheryl Brooker  
**[[Emmerdale]]* (2006–2007) – DCI Grace Barraclough
**[[Trial & Retribution]]* (2006) – Dora Hills
**[[Family Affairs]]* (2005) – Belinda Heath
**[[Jack Murphyn laki]]* (2003) – Patricia Morris
**[[The Afternoon Play]]* (2003) – Brenda
**[[Night & Day]]* (2001–2002) – Fiona Brake
**[[On the Nose]]* (2001) – Anthea Davis
**[[Hostile Waters: Antaeus Rising]]* (2001) –  Church
**[[Dark Realm]]* (2001) – Mrs. Parker
**[[Tohtorit (televisiosarja)|Tohtorit]]* (2000) – Miranda Stockton  
**[[The Bill]]* (1999) – Victoria Smith
***' (1999) – Rachael
*''[[Babes in the Wood]]'' (1998) – Angela
*''[[Beings]]'' (1998) – Nancy Preston 
*''[[Déjà Vu]]'' (1997) – Claire
*''[[The Apocalypse Watch]]'' (1997) – Janine Courtland 
***' (1995) – Victoria
**[[Diagnosis Murder]]* (1994) – Samantha Litvak
**[[The Mirror Crack’d]]* (1992) – Lola Brewster 
**[[Monsters]]* (1989) 
**[[Edge of Sanity]]* (1989) – Elisabeth Jekyll
**[[Red Dwarf]]* (1988) – Woman with Fur
**[[Tales of the Unexpected]]* (1988) – Lilian
**[[Screen Two]]* (1987) – Lucy
**[[Taistelupari]]* (1985–1986) – Det.Sgt. Harriet Makepeace
**[[Love and Marriage]]* (1986) – Fiona Jebb
**[[Jane (televisiosarja)|Jane]]* (1982-1984) – Jane
**[[The Hound of the Baskervilles]]* (1983) – Beryl Stapleton
**[[The Wicked Lady]]* (1983) – Caroline
**[[Safari of No Return]]* (1982) – Janice Jefferson 
**[[The New Adventures of Lucky Jim]]* (1982) – Lucy Simmons
**[[Tangiers]]* (1982) – Beth
**[[Blakes 7]]* (1978–1981) – Soolin
**[[A Fine Romance]]* (1981) – Linda
**[[Bognor]]* (1981) – Sihteeri
**[[Sherlock Holmes and Doctor Watson]]* (1980) – Meredith Stanhope
**[[The Sandbaggers]]* (1980) – Margaret Muller
**[[The History of Mr. Polly]]* (1980) – Christabel
**[[Yesterday’s Hero]]V (1979) – Susan
**BBC Play of the Month* (1979) – Ethel Voysey 
**Terror'' (1972) – Carol Tucker

## Aiheesta muualla

* http://www.glynisbarber.com
Verisempi viikonloppu

**Verisempi viikonloppu** (*Severance*) on Christopher Smithin ohjaama brittiläinen kauhukomedia vuodelta 2006.

## Tarina
Severance kertoo fiktiivisestä asevalmistaja Palisade Defencestä. Yhtiön henkilökunta lähtee viikonloppumatkalle Unkarin metsiin.

## Näyttelijät

## Arvioita
*Turun Sanomien* Päivi Valotien mielestä *Verisempi viikonloppu* toistaa lahtausleffoille tyypillistä asetelmaa, jossa joukko pahaa aavistamattomia ja typeriä kaupunkilaisia jumiutuu viheliäiselle syrjäseudulle kamppailemaan henkensä edestä. Elokuvien *[[Hostel]]* (2005) ja *[[Uhka (vuoden 2006 elokuva)|Uhka]]* (2006) tapaan tarina on viety muodikkaasti Itä-Euroopan entisiin sosialistimaihin, joiden peräkyliltä tuntuu vielä löytyvän kaikenlaista kartoittamatonta uhkaa.

## Lähteet
Teijo Tikkanen

**Teijo Tikkanen** on suomalainen rock-muusikko, lauluntekijä ja tuottaja. Hän on vaikuttanut kosketinsoittajana muun muassa yhtyeissä Elastic Family, Tracey, Jonna Tervomaan yhtye, Jo Hope Band. Hän on toiminut kosketinsoittajana muun muassa seuraavien yhtyeiden ja artistien levyillä: Hanoi Rocks, Michael Monroe, Havana Black, Veeti Kallio, Jonna Tervomaa, Pelle Miljoona, Problems?, Niko Ahvonen, ja Riho Sibul.  Biisinkirjoittajana, tuottajana, multi-instrumentalistina (kitara, rummut, basso, kosketinsoittimet, perkussiot) ja laulajana yhtyeissä Corey & Maple, Wolf Larsen, Kataya, Alpha Indigo sekä Liquid Wolf..

Tikkanen työskenteli Seawolf-studiossa Helsingin Suomenlinnassa vuosina 1996–2002. Vuonna 2004 hän päätti palata juurilleen ja työskennellyt siitä lähtien omassa studiossaan Nurmeksessa. Tikkanen on tehnyt musiikkia myös TV-ohjelmiin ja lyhytelokuviin sekä toiminut spiikkaajana vuodesta 2006. 

## Diskografia
(1) = tuottajana,äänittäjänä (2) = sävellys,sovitus,remiksaus (3) = soittajana, ohjelmoijana

Corey & Maple : Dialogue (1,2,3) 2004 Wolfram Records
Corey & Maple : Home In The Universe (1,2,3)2007 Presence Records
Wolf Larsen : Viapori (1,2,3) 1998 Silence/Wolfgang Records
Wolf Larsen : Totarti (1,2,3) 2000 Silence/Wolfgang Records
Veeti : Veeti (1,2,3) 2002 EMI
Elastic Family: Sister 1996 BMG
Hanoi Rocks: Twelve Shots On The Rocks (3) 2003 Major/Leiden
Michael Monroe: Whatcha Want (3) 2003 Steamhammer
Jonna Tervomaa : Neljä Seinää (3) 2000 Universal Records
Pelle Miljoona : Kolmen tuulen Pesä (3) 1998 Pyramid
Tumppi Varonen & Problems?: Reaaliajassa (3) 1999 Kråklund Records
Jo Hope : Head (2) 2000 BMG
Niko Ahvonen : Tuhannen Tanssin Tasavalta (1,2,3) 2001 RCA
Hannah : Blinded (1,2,3) 2002 Up Music Productions
Riho Sibul : Poeet Külmetab Klaasmäel (1,3) 2000 Vagabund Records
Tracey : Strange How It ´s Good (1,2,3) 1999 Bulltone Records
Keystone Cops: Three (3) 1999 Bluelight Records
Micke Björklof & The Blue Strip: Three Times Seven Is.. (3) 2002 Bluelight Records
Doobie Twisters: Black Or White (3) 1998 Bluelight Records
Tomi Sivenius: Osa Sinua (3) 2001 Good Son Records
Arto Vilkko: Vilkko (1,2,3) 2003 Wolfram Records
Matti Kervinen : Flutter (1,2,3) 2000 Strawberry Records
Conquest: Worlds Apart (1,3) 1999 Escape Music
Pelle Positiivi: Meriseikkailu (1,2,3) 2003 Adamant Music
Pelle Positiivi: Tilulilulei (1,2,3) 2005 Adamant Music
Wäinötär: Wäinötär (3) 2005 Wolfram Records
PS: Oma Maailma (1,2,3) 2004 Perfection Records
Mika Löytynoja : Mika Löytynoja (1,2,3) 2005 Löytynoja
Pax Romana: Trace Of Light (1,3) 2005 Wolfgang Records/Silenze
House Of Games: Rise ´N Shine (2)2006 RAM Music
Kataya: Canto Obscura (1,2,3) 2008 Perfect Sound
Kataya: Voyager (1,2,3) 2010 Presence Records
Liquid Wolf: First Light 2012 Presence Records
Alpha Indigo: Blueprints EP (1,2,3) 2012 11/22 Records
Greedy Pig: Boogiedriller (3) 2012 Puuma Records
Peacemakers: Sotilas (1,3) 2013 Peacemakers

Alpha Indigo: Rolling Out (1,2,3) 2014 11/22 Records

Liquid Wolf: Second Wind (1,2,3) 2016 Samsara Records

## Lähteet
*http://meteli.net/teijotikkanen/vaikuttanut  (Arkistoversio 2.5.2013)

### Viitteet
Saksan demokraattisen tasavallan vuoden jalkapalloilija

**Saksan demokraattisen tasavallan vuoden jalkapalloilija** oli vuosittain jaettu jalkapallopalkinto, joka myönnettiin Saksan demokraattisessa tasavallassa. Palkinto jaettiin vuosina 1963–1991.

Vuoden jalkapalloilijan palkinnon jakoi itäsaksalainen jalkapallolehti Neue Fußballwoche. Palkinnon saajaa eivät valinneet lehden lukijat vaan kyseisen lehden toimitus. Tällä haluttiin pitää valinta lukijoilta ennakoimattomana. Ensimmäisen kerran palkinnon sai Manfred Kaiser ja viimeisen kerran Torsten Gütschow. Menestyneimmät pelaajat olivat Jürgen Croy ja Hans-Jürgen Dörner, joille palkinto myönnettiin kolme kertaa. Seuroista menestynein oli Dynamo Dresden, jonka pelaajat voittivat palkinnon seitsemän kertaa. Yksikään palkinnon voittanut pelaaja ei onnistunut saavuttamaan Saksan vuoden jalkapalloilija-palkintoa.

## Vuoden jalkapalloilija

### Valinnat pelaajittain

### Valinnat seuroittain

## Lähteet
*
*
*
*
### Viitteet
Doctor Doctor

**Doctor Doctor** on brittiläisen heavy metal -yhtyeen UFOn kappale albumilta Phenomenon. Kappale on kenties yhtyeen tunnetuin. Brittiläinen heavy metal -yhtye Iron Maiden on tehnyt kappaleesta cover-version.

Kappale julkaistiin alun perin albumilla *[[Phenomenon]]* vuonna 1974, mutta singleversio vasta livealbumilta *[[Strangers in the Night (albumi)|Strangers in the Night]]* vuonna 1979.

## Lähteet
Nissan Atleon

**Nissan Atleon** on Nissanin vuosina 2000–2013 valmistama keskikokoinen kuorma-auto. Atleon on yksi niistä Nissanin automalleista, jotka myydään ja huolletaan Volvon jälleenmyyntiverkoston kautta. Mallin seuraajaksi tuli Nissan NT500.

## Aiheesta muualla
Fabián Orellana

**Fabián Ariel Orellana Valenzuela** (s. 27. tammikuuta 1986 Santiago, Chile) on chileläinen jalkapalloilija. Hän edustaa Espanjan Primera Divisiónissa pelaavaa Valladolidia ja on pelipaikaltaan hyökkääjä tai laitalinkki.

## Ura
### Seurajoukkue
Orellana aloitti uransa Colo-Colosta, josta hän siirtyi vuonna 2000 Audax Italianon junioreihin. Hän edusti joukkuetta eri tasoilla yhteensä yhdeksän vuoden ajan. Kesäkuussa 2009 hän siirtyi italialaisseura Udineseen, mutta pelasi ensimmäisen kautensa lainalla espanjalaisessa Xerezissä.

Kaudeksi 2010–2011 hän siirtyi jälleen lainalle, tällä kertaa Granadaan.

Sittemmin Orellana on edustanut Celta Vigoa, Valenciaa ja Eibaria.

### Maajoukkue
Orellana teki ensimmäisen maalinsa Chilen maajoukkueessa 15. lokakuuta 2008 pelatussa MM-karsintaottelussa Argentiinaa vastaan. Hänet valittiin maajoukkueen kokoonpanoon vuoden 2010 MM-kilpailuihin. Hän on pelannut kaikkiaan 40 maaottelua ja tehnyt niissä kaksi maalia.

## Lähteet

## Aiheesta muualla
* Tilastot National Football Teams -sivustolla
Your Love Is My Drug

”**Your Love Is My Drug**” on yhdysvaltalaisen pop-artisti Keshan kolmas single hänen debyyttialbumiltaan *[[Animal (Keshan albumi)|Animal]]*. Kesha on kirjoittanut laulun yhteistyössä Benny Blancon ja Dr. Luken kanssa. Your Love Is My Drug julkaistiin digitaalisena 21. toukokuuta. Single sijoittui viiden joukkoon Australiassa ja Yhdysvalloissa. Pelkästään Yhdysvalloissa singlestä on myyty yli 2 miljoonaa kopiota.

## Listasijoitukset

## Lähteet
David Wald

**David Wald** (s. 11. toukokuuta 1973) on yhdysvaltalainen ääninäyttelijä. Hän on dubannut englanniksi animeja. Pääosin Wald on työskennellyt ADV Filmsille ja oli muun muassa Master Chiefin äänenä elokuvassa *[[Halo Legends]]*. Hänellä oli myös sivurooleja *[[Devil May Cry (anime)|Devil May Cry]]* -videopeliin pohjautuvassa animesarjassa.

## Lähteet

## Aiheesta muualla
* CrystalAcids
Halden SK

**Halden Skiklubb** (**Halden SK**) on vuonna 1891 perustettu norjalainen urheiluseura, joka on kotoisin Haldenista. Seuran lajeja ovat suunnistus, hiihto ja pyöräily.

Seuran naiset ovat voittaneet Tiomilan vuosina 2002, 2009 ja 2012 sekä miehet vuosina 1998–2000, 2002–2004, 2006, 2007 ja 2012. Jukolan viestin seura on voittanut vuosina 1993, 1997, 1998, 2000, 2003, 2010 ja 2011. Venlojen viestin seura on voittanut vuosina 1986, 1988, 1990, 2012 ja 2016.

## Lähteet

## Aiheesta muualla
* Seuran kotisivut
Columbine High School

**Columbine High School**, tai lyhyemmin **CHS**, on julkinen high school Columbinen kunnallishallinnottomalla alueella Coloradossa, Yhdysvalloissa. Se kuuluu Jeffersonin piirikunnan julkiseen koulupiiriin. Koulussa opiskelee tällä hetkellä noin 1 700 oppilasta. High Schoolin lempinimi ja maskotti on Rebels. Sen nykyinen rehtori on Frank DeAngelis. Koulun ylitarkastajana toimii Cindy Stevenson.

Columbine High School nousi julkisuuteen vuonna 1999, kun kaksi sen oppilasta aloitti noin tunnin mittaisen ammuskelun, jossa kuoli yhteensä 15 ihmistä.

## Historia
Columbine High School avattiin syksyllä 1973. Sen ensimmäinen valmistunut vuosiluokka tuli kuitenkin vasta 1975. Koulun nimettiin Coloradossa sijaitsevan samannimisen kaupungin mukaan. Sen ensimmäinen rehtori oli Gerald Difford.

Columbinen koulun viralliset värit ovat laivaston sininen ja hopea. Nämä värit valittiin Ken Caryl Junior High Schoolin ja Bear Creek High Schoolin oppilaiden kesken pidetyllä äänestyksellä vuonna 1973, sillä niistä kouluista tulivat ensimmäiset koulun opiskelijat.

### Verilöyly 1999

Columbine High Schoolilla tapahtui yksi Yhdysvaltojen historian pahimmista joukkomurhista huhtikuussa 1999, kun viimeistä vuottaan koulussa opiskelleet Eric Harris ja Dylan Klebold tappoivat yhteensä 15 henkilöä, mukaan lukien yhden opettajan, sekä itsensä ja haavoittivat 21 muuta tuliaseilla ja omatekoisilla räjähteillä. Isku aiheutti suurta moraalipaniikkia Yhdysvaltojen muissa kouluissa.

Verilöylyn jälkeen Columbinen oppilaat siirrettiin Chatfield Senior High -kouluun lopuiksi kolmeksi kouluviikoksi. Koulun kirjasto ja kahvila, verilöylyn pahimmat paikat, oli remontoitu täysin neljä vuotta ennen ampumisia. Kirjasto sijaitsi tuolloin suoraan kahvilan yläpuolella. Myöhemmin kirjasto purettiin kokonaan ja sen tilalle tehtiin valopiha. Koulu rakensi uuden, suuremman "Hope Columbine Memorial Library" -nimisen kirjaston mäelle josta ammuskelu alkoi.

Columbine High Schoollin kouluampuminen on Yhdysvaltojen eniten uhreja vaatinut ammuskelu sekä Yhdysvaltojen vakavin kahden ihmisen suorittama massamurha.

## Koulun entisiä oppilaita
* Darrel Akerfelds, baseball-ammattilainen.
* Eric Harris ja Dylan Klebold, Columbinen verilöylyn toteuttaneet henkilöt.
** Rachel Scott, yksi Columbinen verilöylyn 13 uhrista. Nuoriso-ohjelma Rachel's Challenge tehtiin hänen muistolleen.
** Cassie Bernall, yksi Columbinen verilöylyn 13 uhrista. Hänestä on myöhemmin tehty useita lauluja ja kirjoitettu kirja.
* Allan Kayser, näyttelijä. Tunnetaan mm. televisiosarjasta *[[Mama's Family]]*.
* Melanie Palenik, urheilija joka voitti kultaa vuoden 1988 talviolympialaisissa naisten freestylehiihdossa.
* Skip Ewing, countrylaulaja ja lauluntekijä.
* Wes Hart, ammattilaisjalkapalloilija.
* Laval Short, amerikkalaisen jalkapallon ammattilaispelaaja. 
* Todd Park Morh, *[[Big Head Todd and the Monsters]]* -yhtyeen kitaristi ja solisti.
* Glenn Scott, entinen Colorado House of Representativesin jäsen.
* Jeanie Schroder, *[[DeVotchKa]]* -yhtyeen jäsen.
* Sue Manteris, uutistenlukija ja näyttelijä.

## Lähteet

## Aiheesta muualla
*Columbine High School
René Müller

**René Müller** (s. 11. helmikuuta 1957 Leipzig) on saksalainen entinen jalkapalloilija ja nykyinen jalkapallovalmentaja.

## Ura
### Pelaajaura
Müller aloitti jalkapallon BSG Aktivist Markkleebergissä vuonna 1965. Hän edusti seuran juniorijoukkueita viisi vuotta, kunnes siirtyi 1. FC Lokomotive Leipzigiin, jossa hän myöhemmin debytoi edustusjoukkueessa. Müller edusti Lokomotive Leipzigia vuoteen 1990 saakka ja voitti joukkueessa kolme FDGB-Pokalia. Tämän jälkeen hän siirtyi Sachsen Leipzigiin, jossa pelasi yhden kauden. Vuonna 1991 Müller siirtyi Dynamo Dresdeniin kolmeksi kaudeksi ja toimi vielä kauden 1994–1995 ajan FC St. Paulin maalivahtina.

Müller kuului maansa juniorimaajoukkueisiin, jonka lisäksi hän pelasi DDR:n maajoukkueessa. Alle 21-vuotiaiden EM-kisoissa Müller voitti hopeaa vuonna 1980. Aikuisten maajoukkueessa hän pelasi 46 ottelua.

### Valmentajaura
Müller toimi VfB Leipzigin maalivahti- ja apuvalmentajana vuosina 1996–1999. Vuonna 1999 hän siirtyi Eintracht Frankfurtiin, jossa hän toimi maalivahtien ja amatöörijoukkueen valmentajana. Päävalmentajana Müller aloitti vuotta myöhemmin, jolloin hän siirtyi VFC Plaueniin. Kolmen kauden jälkeen Müller siirtyi FC Rot-Weiß Erfurtiin ja nosti seuran 2. Bundesliigaan. Vuodet 2005–2007 hän toimi Hallescher FC:n päävalmentajana, ja vuodesta 2007 lähtien Müller on toiminut 1. FC Nürnbergin kakkosjoukkueen päävalmentajana.

## Lähteet
Ilmiöpohjainen oppiminen

**Ilmiöpohjainen oppiminen** tai **ilmiöoppiminen** tarkoittaa opiskelua, jossa laajoja teemakokonaisuuksia hahmotetaan oppiainerajojen yli, ja asioita selitetään eri oppiaineita yhdistelemällä.	

Suomessa ilmiöoppiminen ja sen lähikäsite "monialainen oppimiskokonaisuus" nostettiin esille Opetushallituksen opetussuunnitelmassa 2016. Ilmiöoppimista on perusteltu esimerkiksi motivoivuudella, yhteisöllisen toimintakulttuurin synnyttämisellä sekä työelämän tarpeilla.

## Periaate ja toteutus
Ilmiöpohjaisessa oppimisessa aihe syntyy opiskelijoiden omista kysymyksistä eikä suoraan opettajan antamana. Opiskelijat saavat itse vaikuttaa paitsi tutkittaviin aiheisiin, myös opiskelutapoihin. Nämä opiskelutavat ja niiden yhdistelmät voivat olla esimerkiksi haastatteluja, videoblogeja, tapahtumien järjestämistä tai oppimispäiväkirjoja. Oppiminen tapahtuu usein pari- ja ryhmätyönä. Ennen ilmiön opiskelua opiskelijat ovat opetelleet aiheen peruskäsitteet.

Opettajan tehtävä ilmiöoppimisessa on ohjata opiskelun onnistumista, jotta se tuottaisi uudenlaista oivaltamista. Opettaja antaa opiskelijoille tukea esimerkiksi aineistonhankinnassa ja tutkimuksen suunnan löytämisessä.

## Katso myös
* Tutkiva oppiminen
* Ongelmalähtöinen oppiminen
* Ankkuroiva opetus

## Lähteet
.tn

**.tn** on Tunisian Internet-maatunnus, jota ylläpitää Agence tunisienne d'Internet. Rekisteröinti edellyttää läsnäoloa. Tunnus otettiin käyttöön 1991.

## Aiheesta muualla
* IANA .tn whois 
* Rekisteröinti
.to

**.to** on Tongan Internet-maatunnus, jonka rekisteröinnistä vastaa *Tonga Network Information Center (Tonic)* ja sponsoroi Tongan hallitus. Kuka tahansa voi rekisteröidä tunnuksen, mutta eräät sopimattomat verkkotunnukset ovat kiellettyjä ja käyttö roskapostitukseen on kielletty. Tunnus otettiin käyttöön 1995.

Koska *to* on yleinen prepositio englannin kielessä, tunnusta on käytetty moniin domain hack'eihin, kuten *come.to* ja *page.to*. Myös *cr.yp.to* -osoite on käytössä.

## Lähteet

## Aiheesta muualla
* IANA .to whois 
* Rekisteröinti
Peter Ducke

**Peter Ducke** (s. 14. lokakuuta 1941 Benešov nad Ploučnicí, Tšekkoslovakian sudeettialueet) on saksalainen entinen jalkapalloilija. Hänen veljensä Roland Ducke oli myös maajoukkuetason jalkapalloilija.

## Ura
Ducke aloitti seurajalkapallon vuonna 1950 BSG Motor Schönebeckissä pelaten seurassa yhdeksän vuotta. Tämän jälkeen Ducke siirtyi SC Motor Jenaan, jota hän edusti koko uransa. Jenan paidassa Ducke voitti DDR-Oberligan vuosina 1963, 1968 ja 1970. Cup-mestaruuden hän voitti niin ikään kolmesti vuosina 1960, 1972 ja 1974. Ducke lopetti uransa vuonna 1977.

Maajoukkueessa Ducke edusti sekä aikuisten että nuorten maajoukkueitta. Aikuisissa hän voitti olympiapronssia vuonna 1972. Hän oli myös mukana vuoden 1974 MM-kisoissa. Ducke valittiin DDR:n vuoden urheilijaksi vuonna 1965 ja vuoden jalkapalloilijaksi vuonna 1971.

## Lähteet
Mourad Karouf

**Mourad Karouf** (s. 27. joulukuuta 1970 Tizi-Ouzou) on algerialainen jalkapallovalmentaja ja entinen jalkapalloilija. Puolustajana pelannut Karouf pelasi koko uransa Algeriassa.

## Ura
Karouf aloitti jalkapalloilun nuorena, mutta harrasti sitä ennen käsipalloa ASTO:n joukkueessa. Lopulta hän valitsi jalkapallon vuonna 1979 liittyessään JS Kabylien junioreihin. Sittemmin hänet nostettiin harjoittelemaan edustusjoukkueeseen kaudella 1987–1988 ja seuraavalla kaudella Karoufia pääsi pelaamaan muutamassa ottelussa. Hän nousi lopulta JS Kabylien avain pelaajaksi puolustuksessa ja oli voittamassa Algerian mestaruutta vuosina 1989, 1990 ja 1995. Lisäksi se juhli Afrikan Mestarien liigan voittoa vuonna 1990.

Karouf päätti jättää seuran huomattuaan ettei menestyksen jälkeen joukkueen sisäisen asiat olleet enää kunnossa. Hän siirtyi kaudeksi 1995–1996 US Chaouiaan ja vaihtoi seuraa kausittain pelaten USM Blidassa, JS Bordj Menailissa, USM Tébessassa, USM Béjaïassa, CA Batnassa ja lopulta kaksi kautta MB Bouirassa, jossa hän myös päätti pelaajauransa.

### Saavutukset
*Algerian mestaruus: 1989, 1990, 1995
**Hopeaa: 1988
*Algerian Super Cup: 1992
*Algerian cup: 1992, 1994
*Afrikan Mestarien liiga: 1990
*Afrikan Cup-voittajien cup: 1995

## Valmennusura
Karouf aloitti valmentamisen MB Bouirassa kaudella 2001–2002, jolloin hän toimi pelaaja-valmentajana. Karouf kuitenkin keskittyi lopulta viimeisellä kaudellaan pelaamiseen ja jätti valmentamisen hetkeksi.

Sittemmin hän siirtyi takaisin kasvattajaseuraansa JS Kabylieen, jossa Karouf työskenteli juniorijoukkueiden parissa. Hän siirtyi lopulta kaudella 2007–2008 juniorivalmentajaksi ja myöhemmin Karouf kutsuttiin valmentamaan hetken aikaa edustusjoukkuetta marraskuussa 2009. Pesti päättyi lopulta tammikuussa 2010, kun joukkue palkkasi vakituisen valmentajan loppukaudeksi.

## Lähteet
.tm

**.tm** on Turkmenistanin Internet-maatunnus, jota ylläpitää *Internet Computer Bureau*. Tunnusta on käytetty jonkin verran myös merkitsemään tavaramerkkiä (, lyhenne *TM*). Toisen asteen rekisteröinneille ei ole rekisteröintirajoituksia, kolmas aste edellyttää paikallisuutta. Tunnus otettiin käyttöön 1997.

## Aiheesta muualla
* IANA .tm whois
.tr

**.tr** on Turkin Internet-maatunnus, jota ylläpitää Lähi-idän teknillinen yliopisto. Tunnus otettiin käyttöön 1990. Pohjois-Kyproksen turkkilainen tasavalta käyttää .nc.tr-tunnusta. Eri päätteille on eri rajoitukset.

## Lähteet
.tt

**.tt** on Trinidad ja Tobagon Internet-maatunnus, jonka rekisteröinnistä vastaa *Trinidad and Tobago Network Information* ja sponsoroi *University of the West Indies*. Toisen asteen tunnukset co.tt, com.tt, org.tt, net.tt, biz.tt, info.tt, pro.tt, int.tt, coop.tt, jobs.tt, mobi.tt, travel.tt, museum.tt, aero.tt, cat.tt, tel.tt ja name.tt ovat käytössä. Rekisteröintirajoituksia ei ole lukuun ottamatta .gov.tt-, .mil.tt- ja .edu.tt-tunnuksia.

## Lähteet

## Aiheesta muualla
* IANA .tt whois
Gamba Osaka

**Gamba Osaka** () on japanilainen jalkapallojoukkue, joka pelaa Japanin pääsarjan, J. Leaguen 1. divisioonassa.

Seura on voittanut useita kansallisia palkintoja, kuten Keisarin cupin kahdesti sekä J. Leaguen, Japanin liigacupin ja Japanin supercupin kertaalleen. Lisäksi Aasian mestareiden liigan Gamba Osaka voitti vuonna 2008. Samana vuonna joukkue sijoittui seurajoukkueiden MM-kilpailuissa kolmanneksi.

Gamba Osaka pelaa kotiottelunsa Suita City Football Stadiumilla.

## Saavutuksia
Ammattilaisjoukkueena
### Kansalliset saavutukset
*J. League 1. divisioona
**kultaa 2005
**pronssia 2002, 2004, 2006, 2007 ja 2009
*Keisarin cup (kansallinen cup)
**kultaa 2008, 2009, 2014, 2015
**hopeaa 2006
*Japanin liigacup
**kultaa 2007
**hopeaa 2005
*Japanin supercup
**kultaa 2007
**hopeaa 2006 ja 2009

### Kansainväliset saavutukset
*AFC Champions League (Aasian mestareiden liiga)
**kultaa 2008
*Seurajoukkueiden maailmanmestaruuskilpailut
**pronssia 2008

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* Satoshi Yamaguchi
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla

*Seuran virallinen kotisivu
Barcelona Open

**Barcelona Open**, tunnetaan myös nimillä *Trofeo Conde de Godó*, *Open Banco Sabadell* ja *Torneo Godó*, on tennisturnaus miesammattilaisille. Turnaus on käyty Barcelonassa vuodesta 1953 lähtien ja se pelataan massakentällä. Turnaus on Espanjan toiseksi suurin tennisturnaus heti Madrid Open -turnauksen jälkeen ja se järjestetään huhtikuun viimeisellä viikolla. Turnaus kuuluu ATP World Tour 500 -sarjaan.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 
* Tulokset vuosittain  

## Aiheesta muualla

* Viralliset sivut
Ken Sugimori

**Ken Sugimori** () (s. 27. tammikuuta 1966 Tokio, Japani) on japanilainen videopelisuunnittelija ja -kuvittaja. Hän on tullut tunnetuksi Pokémon-tuotesarjan hahmosuunnittelijana ja art directorina. Sugimori oli myös *[[Pulseman]]in* art director. Sugimori piirsi itse kaikki alkuperäiset 151 Pokémon-lajia. Hän on myös työskennellyt *[[Pokémon#Elokuvat|Pokémon]]*-elokuvien, keräilykorttien ja muiden videopelien, kuten *[[Super Smash Bros.]]* -pelisarjan, parissa.

1980-luvulla Sugimori kuvitti fanipelilehteä nimeltä *Game Freak*, jonka oli perustanut Satoshi Tajiri. Lehden julkaisu lopetettiin vuonna 1986. Tajiri piti erityisen paljon Namcon peleistä, ja yhdessä Sugimorin kanssa he päättivät ehdottaa Namcolle ideaa kolikkopelistä. He tekivät Game Freakista pelitalon ja kehittivät *[[Mendel Palace]]n* vuonna 1989.

Sugimori on myös käsikirjoittanut ja piirtänyt manga-sarjakuvia, joista yksi julkaistiin ''Pokémon Mystery Dungeon: Explorers of Timen'' ja ''Explorers of Darknessin'' ennakkotilaajille tarkoitettuna etuna Yhdysvalloissa 2008.

## Työt
**[[Pokémon (anime)|Pokémon]]* (TV): hahmosuunnittelu
**[[Pokémon – Mewtwon vastaisku]]*:  hahmosuunnittelu
**[[Pokémon 2: Yhden voimalla]]*:  hahmosuunnittelu
**[[Pokémon 3: Unownien loitsu]]*: konseptihahmojen kuvitus
**[[Drill Dozer]]*: Ohjaaja/pelisuunnittelu
**[[Pulseman]]*: Hahmosuunnittelu/taide
**[[Pokémon-keräilykorttipeli]]*: Johtava korttikuvittaja

## Lähteet
Georgiana Cavendish

**Georgiana Cavendish** (7. kesäkuuta 1757 – 30. maaliskuuta 1806), omaa sukua Lady Georgiana Spencer, oli Devonshiren herttuatar ja Devonshiren viidennen herttuan William Cavendishin ensimmäinen vaimo. Hänen pojastaan tuli kuudes herttua. 

Devonshiren herttuatar oli tunnettu kaunotar, aikansa huomattavin muoti-ikoni ja uhkapelin harrastaja, joka keräsi ympärilleen laajan seurapiirin. Hän oli hyvin kiinnostunut politiikasta ja kannatti Whig-puoluetta. Hän teki ahkerasti vaalityötä Charles James Foxin hyväksi.

Hän sai kolme lasta aviomiehensä kanssa sekä aviottoman tyttären whig-poliitikko Charles Greyn kanssa.

Vuonna 1782 Devonshiret tutustuivat Elizabeth Fosteriin josta tuli Georgianan ystävätär ja hänen aviomiehensä rakastajatar.

Vuonna 2008 valmistunut Herttuatar-elokuva kertoo Georgiana Cavendishin elämästä Devonshiren herttuattarena. Pääosaa elokuvassa näyttelee Keira Knightley.

## Lähteet

## Aiheesta muualla
Rikke Skov

**Rikke Erhardsen Skov** (s. 7. syyskuuta 1980 Viborg) on tanskalainen käsipalloilija ja olympiavoittaja.

Skov on edustanut seuratasolla vuodesta 1994 lähtien kotimaansa Viborg HK:a, jossa hän on saavuttanut lukuisia mestaruuksia sekä kansallisella että kansainvälisellä tasolla. Tanskan maajoukkueessa Skov debytoi vuonna 2000, ja lopettaessaan maajoukkueuransa ensimmäisen kerran vuonna 2009 hän ehti pelata 107 ottelussa tehden 296 maalia. Hän palasi vielä myöhemmin maajoukkueeseen. Maajoukkueessa Skov voitti olympiakultaa Ateenassa 2004 ja EM-hopeaa samana vuonna. Hän lopetti pelaajauransa vuonna 2017.

## Saavutukset
### Maajoukkuesaavutukset
*Olympiakultaa Ateena 2004
*EM-hopeaa Unkari 2004

### Seurajoukkuesaavutukset
*Naisten mestareiden liiga
**kultaa 2006, 2009 ja 2010
**hopeaa 2001
*EHF Cup
**kultaa 1999 ja 2004
*Tanskan liiga
**kultaa 1999, 2000, 2001, 2002, 2004, 2006, 2008, 2009 ja 2010
**hopeaa 2007
**pronssia 2005
*Tanskan cup
**kultaa 2003, 2006, 2007 ja 2008

### Henkilökohtaiset saavutukset
*Tanskan vuoden maajoukkuepelaaja kausina 2006/2007 ja 2007/2008
*Møbelringen Cupin tähdistökentällisen jäsen vuonna 2008

## Lähteet

## Aiheesta muualla
*Rikke Skov – sports-reference.com
Tappava yhteys

**Tappava yhteys** (*Lifeforce*) on Tobe Hooperin ohjaama science fiction -elokuva vuodelta 1985. Se perustuu Colin Wilsonin romaaniin *The Space Vampires*, joka julkaistiin vuonna 1976.

Elokuva kertoo avaruudesta saapuneesta epidemiasta, joka vie ihmisten elinvoiman ja tarttuu sukupuoliteitse.

## Näyttelijät

## Arvioita
*[[Video-opas|Video-oppaassa]]* vuodelta 1994 Kari Salminen kutsuu *Tappavaa yhteyttä* absurdiksi mutta viihdyttäväksi sekasotkuksi, jonka AIDS-allegoriaa ei tarvitse kaukaa hakea. Hän antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*
SIE Santa Monica Studio

**Santa Monica Studio** on videopelien kehittäjä ja osa Sony Computer Entertainmentin omistamaa SIE Worldwide Studiosia. Pelitalo sijaitsee nimensä mukaisesti Santa Monicassa, Kaliforniassa ja se perustettiin vuonna 1999. Sen kuuluisimpiin tuotteisiin lukeutuu *[[God of War (pelisarja)|God of War]]* -pelisarja, jonka kehityksestä he vastaavat suurimmilta osin.

## Pelit

* *[[Kinetica]]*  
* *[[God of War]]*  
* *[[Flow (videopeli)|flOw]]* (yhteistyössä thatgamecompanyn kanssa)
* *[[God of War II]]*  
* *[[God of War: Betrayal]]*
* *[[Warhawk (PlayStation 3)|Warhawk]]*
* *[[God of War: Chains of Olympus]]* 
* *[[God of War Collection]]*
* *[[God of War III]]*
* *[[Fat Princess: Fistful of Cake]]* (PSP) 
* *[[God of War: Ghost of Sparta]]*
* *[[God of War (vuoden 2018 videopeli)|God of War]]* (2018)
* *[[God of War: Ragnarök]]* (2022)
* *[[God of War: Sons of Sparta]]* (2026)

## Lähteet

## Aiheesta muualla
*Viralliset kotisivut
Orslandet

**Orslandet** on Inkooseen kuuluva 11,6 neliökilometrin suuruinen saari Suomenlahdella. Saaren vakituinen asutus on keskittynyt **Barösundin** kylään. Kylässä toimi ruotsinkielinen peruskoulu vuoteen 2009 saakka. Orslandetilla asuu vakituisesti 57 ihmistä.

Saarelta on lossiyhteys Barölandetin saarelle, jonka Korssundetin ylittävä silta yhdistää mantereeseen. Barölandetin ja Orslandetin välinen Barönsalmi on suosittu venereitti, sillä se on suojaisa ja matkaltaan lyhyempi kuin Orslandetin kiertäminen ulkokautta.

Orslandetin saarella on Bjursin vaunuilijoiden ylläpitämä leirintäalue, jossa voi majoittua asuntovaunulla, -autolla, teltalla tai vuokrata mökin.

## Lähteet

## Aiheesta muualla
* Tervetuloa Barösundiin! - barosund.fi
Academy of Interactive Arts & Sciences

**Academy of Interactive Arts & Sciences** (eli **AIAS**) on vuonna 1996 perustettu, liikevoittoa tavoittelematon organisaatio, joka palkitsee tietokone- ja videopelejä vuosittaisessa seremoniassaan. Voittajille myönnetään D.I.C.E. Awards (ennen nimellä Interactive Achievement Awards) -palkintoja. 

AIASin jäsenet koostuvat alan ammattilaisista ja heistä ainoastaan kriiterin täyttäneet saavat osallistua äänestykseen.

## Erityspalkinnot
Organisaatio lisää vuosittain henkilön *[[Interactive Achievement Awards#Hall of Fame|Hall of Fameen]]*.

Muita erityspalkintoja ovat *[[Interactive Achievement Awards#Lifetime Achievement Awards|Lifetime Achievement Award]]* ja *[[Interactive Achievement Awards#Pioneer Awards|Pioneer Award]]*.

## D.I.C.E. Summit
D.I.C.E. Summit on akatemian vuonna 2002 lähtien pidetty vuosittainen tapaaminen.

## Lähteet

## Aiheesta muualla
* Kotisivut
Etelä-Kalifornian yliopisto

**Etelä-Kalifornian yliopisto** (, lyhenne **USC**) on vuonna 1880 perustettu yksityinen yliopisto, joka sijaitsee Los Angelesissa, Kaliforniassa. Yhdysvaltojen parhaiden korkeakoulujen listalla USC oli vuonna 2020 sijalla 15. Koulussa on noin 16&nbsp;600 opiskelijaa.

NCAA:n alaisessa yliopistourheilussa USC:tä edustavat USC Trojansin nimellä kulkevat joukkueet. Yliopistolla on perinteisesti ollut vahva edustus etenkin amerikkalaisessa jalkapallossa.

Yliopisto kerää USC Dornsife -nimistä presidentinvaalien kannatusmittausta, jossa kysytään 3&nbsp;000 henkilön paneeliin kuuluvilta säännöllisesti, ketä he äänestäisivät vaalipäivänä. Kannatusmittausta kutsutaan myös Daybreak polliksi, ja se on metodiltaan erilainen kuin kyselyt yleisesti.

## Katso myös
* USC School of Cinematic Arts

## Lähteet

## Aiheesta muualla

* Yliopiston kotisivut
PALGN

**PAL Gaming Network** (PALGN) on australialainen verkkosivusto, joka keskittyy videopelejä koskevien uutisten ja arvostelujen päivittämiseen. Sivusto huomio erityisesti PAL-alueen videopeliteollisuutta. Sivuston perusti joukko IGN:n foorumikäyttäjiä, joilta riistettiin äänioikeus amerikkalaisten sivustojen siirtyessä jäsenmaksuihin.

## Aiheesta muualla
*PAL Gaming Network
Spike Video Game Awards

**Spike Video Game Awards** (lyhenne **VGA**) oli SpikeTV:n isännöimä palkintogaala, joka valitsi vuoden parhaat tietokone- ja videopelit. Tapahtuma keräsi ensimmäisellä järjestämiskerrallaan vuonna  paljon huomiota, sillä videopelipalkinnot eivät olleet yleisiä ennen Spike TV:n esimerkkiä. Showtapahtuma sisältää muun muassa musiikkiesityksiä ja tulevien videopelien ennakkotrailereita. Ohjelman tuottaa Geoff Keighley ja juontaa usein Samuel L. Jackson. VGA on järjestetty vaihtelevissa kohteissa, kuten Los Angelesissa ja Las Vegasissa. Palkinto nimettiin **VGX** viimeisenä vuotenaan.

Voittajat on valittu tekstiviestiäänestyksellä.

Palkinnon on vuodesta 2014 korvannut *[[The Game Awards]]* jossa Spike TV ei ole enää mukana.

## VGX

### 2013
2013 tapahtuma nimettiin *VGX* ja järjestettiin 7. joulukuuta 2013.

## Spike Video Game Awards

### 2012
2012 tapahtuma järjestettiin 7. joulukuuta 2012.

### 2011
2011 tapahtuma järjestettiin 10. joulukuuta 2011.

### 2010
2010 tapahtuma järjestettiin 11. joulukuuta 2010.

### 2009
2009 tapahtuma järjestettiin 12. joulukuuta 2009.

### 2008
2008 tapahtuma järjestettiin 14. joulukuuta 2008.

### 2007
2007 tapahtuma järjestettiin 9. joulukuuta 2007.

### 2006
2006 tapahtuma järjestettiin 13. joulukuuta 2006.

### 2005
2005 tapahtuma järjestettiin 10. joulukuuta 2005

### 2004
2004 tapahtuma järjestettiin 14. joulukuuta 2004

### 2003
2003 tapahtuma järjestettiin 2. joulukuuta 2003.

## Spike's Video Game Hall of Fame
**Spike's Video Game Hall of Fame** -palkinto on myönnetty *[[The Legend of Zelda (pelisarja)|The Legend of Zelda]]* -pelisarjalle. Shigeru Miyamoto vastaanotti palkinnon.

## Lähteet
GameTrailers

**GameTrailers** (GT) on mediaverkkosivusto, joka on erikoistunut videopelejä koskevaan sisältöön. Sen kautta pääsee vapaasti videoarvosteluihin, trailereihin ja nauhoitettuun pelimateriaaliin, joita voi usein katsoa teräväpiirtolaadulla. Käyttäjät voivat itse ladata videoita, luoda blogeja ja osallistua keskustelufoorumeihin. GameTrailersilla on myös oma valuutta GTP, jota ansaitaan osallistumalla sivuston toimintaan ja käytetään virtuaalisten tavaroiden hankintaan.

## Aiheesta muualla
* GameTrailers
The Press

**The Press** on päivittäin ilmestyvä sanomalehti, jota julkaistaan Christchurchissa Uudessa-Seelannissa. Sen omistaa Stuff Ltd. Vuonna 2019 lehden levikki oli noin 37&nbsp;000.

Lehden ensimmäinen numero julkaistiin 25. toukokuuta 1861. Lehden perusti poliitikko James FitzGerald.

## Lähteet

## Aiheesta muualla
*''The Pressin'' verkkosivut
Cloud (videopeli)

**Cloud**, joka tunnetaan myös nimellä *That Cloud Game* tai *Cloud: The Game*, on Jenova Chenin suunnittelema pulmapeli, joka perustuu säähän ja atmosfääriseen estetiikkaan. Ensimmäinen versio *Cloudista* julkaistiin ilmaisena tiedostolatauksena internetissä vuonna 2005. Peli kehitettiin Etelä-Kalifornian yliopiston interaktiivisessa mediadivisioonassa. Peli sisältää omaperäisen, käsinpiirretyn visuaalisen suunnittelun sekä *[[Katamari Damacy]]n* inspiroiman oikukkaan ja väkivallattoman pelattavuuden.

## Lähteet

## Aiheesta muualla
* Viralliset kotisivut  
* Kehitysblogi 
* thatgamecompanyn ''Cloud''-sivu
Habib Draoua

**Hadj Habib Derbouz Draoua** (1914 – 29. lokakuuta 2008) oli algerialainen jalkapalloilija ja jalkapallovalmentaja, jonka Tunisian jalkapalloliitto palkitsi hopeisella mitalilla.

## Ura
Hadj Habib Derbouz Draoua tunnettiin myös lyhyemmin Habib Draouana ja Habib Derbouzina aloitti jalkapalloilun Algeriassa USM Oranin joukkueessa vuonna 1934 ollessaan 20-vuotias. Hän pelasi seurassa kolme vuotta ja siirtyi tämän jälkeen Ranskaan Le Havreen. Ensimmäisellä kaudellaan Draoua oli nostamassa seuraa Ranskan pääsarjaan, kun joukkue voitti Ligue 2:n. Hän vietti seurassa kahdeksan vuotta ja matkasi seuraavaksi Tunisiaan toisen maailmansodan lähestyessä loppua vuonna 1945.

Tunisiassa Draoua edusti pelkästään pääkaupungin Tunisin seuroja. Aluksi Espérancea yhden kauden verran ennen siirtymistään Stade Tunisieniin vuonna 1946. Hän vietti seurassa neljä vuotta, kunnes siirtyi CS Hammam-Lifiin, jossa Draoua voitti heti ensimmäisellä kaudellaan Tunisian-mestaruuden. Seuraava kausi ei ollut yhtä menestyksekäs, mutta pian sen jälkeen Hammam-Lifin otti kolme peräkkäistä mestaruutta vuosina 1954, 1955, 1956. Tämän ohella joukkue juhli kahdesti Tunisian cupin voittoa. Draoua pelasi vielä Hammam-Lifia kaudella 1956–1957, jolloin joukkue sijoittui sarjassa kuudenneksi.

### Saavutukset
*Ligue 2 mestaruus: 1938
*Tunisian mestaruus (4): 1952, 1954, 1955, 1956
*Tunisian cup: 1954, 1955

## Valmennusura
Draoua aloitti valmentamisen siirryttyään pelaamaan Tunisiaan vuonna 1945, jolloin hän toimi aluksi pelaaja-valmentajana yhden kauden Espérancessa ja neljä vuotta Stade Tunisienissa.

Hän valmensi lyhyen aikaa Espérancea ja johdatti joukkueen Tunisian cupin voittoon vuonna 1957. Sittemmin Draoua valmensi hetken aikaa myös Algerian amatöörimaajoukuetta vuonna 1957, kunnes hänet nimitettiin Tunisian jalkapallomaajoukkueen tekniseksi johtajaksi. Virassa hän toimi vuodet 1957–1960. Viimeisellä virkakaudella hän valmensi Espérancen Tunisian mestariksi

Sittemmin Draoua palasi takaisin kotimaahansa Algerian itsenäistymisen jälkeen vuonna 1962 ja otti valmennusvastuun MC Oranista kaudella 1963–1964. Hän valmensi myös ASM Orania kaudella 1970–1971 Algerian toiseksi korkeimmalla tasolla neljänneksi, minkä ansiosta joukkue nousi pääsarjaan kaudeksi 1971–1972. Kaudella 1983–1984 Draoua valmensi MP Oranin kymmenenneksi.

### Saavutukset
*Tunisian mestaruus: 1960
*Tunisian cup: 1957

## Lähteet